**Prilog 10**

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: 300-01/21-01/01, URBROJ: 2186/12-02/32-21-3)**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta uključujući i opremanje ako je primjenjivo)*

Rekreacijski centar Lančić - Knapić

**2. KORISNIK**

2.1. NAZIV KORISNIKA

Grad Ivanec

2.2. PRAVNI STATUS KORISNIKA

Jedinica lokalne samouprave

2.3. ADRESA KORISNIKA

Trg hrvatskih ivanovaca 9b, 42240 Ivanec

2.4. OSOBA OVLAŠTENA ZA ZASTUPANJE

Milorad Batinić, gradonačelnik

2.5. KONTAKT

Irena Kresonja, struč.spec.admin.publ., pročelnica Upravnog odjela za lokalnu samoupravu, imovinu i javnu nabavu

Telefon: 042/492 – 861

e-mail: irena.kresonja@ivanec.hr; projektni.ured@ivanec.hr, lana.labas@ivanec.hr

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu

3.1.2. TIP OPERACIJE

7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.2. MJESTO PROVEDBE

3.2.1. ŽUPANIJA ULAGANJA

Varaždinska

3.2.2. GRAD/OPĆINA ULAGANJA

Grad Ivanec

3.2.3. NASELJE ULAGANJA

Lančić

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Projektom je planirana izgradnja Rekreacijskog centra Lančić – Knapić, u okviru kojeg će se urediti sportski, društveni i rekreativni sadržaji za građane, poput odbojke na pijesku, sportskog ribolova, biciklističkih i pješačkih staza i sl. Sadržaj, lokacija, svrha i obuhvat projekta definirani su temeljem realno utvrđene potrebe, a s obzirom na nedostatak opisanih sadržaja u naselju provedbe projekta, ali i na cijelom administrativnom području prijavitelja. Predmetnim ulaganjem ostvarit će se sljedeći ciljevi:

1. Osigurat će se društvena, sportsko-rekreativna i javna infrastruktura koja će postati centralno mjesto okupljanja građana i sportaša rekreativaca.
2. Osigurati će se uravnotežen razvoj i jednakost šansi kroz ulaganja u naselja izvan centra, kao i stvaranje radnih mjesta.

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Izgradnja rekreacijskog centra planirana je na građevnoj čestici k.č.br. 3144, dio 3146, k.o. Kaniža. Na navedenim česticama nalazi se već postojeća vodena površina i livada.

1. Projektom će se izgraditi Rekreacijski centar Lančić – Knapić koji će imati sljedeće sadržaje s pripadajućim površinama: pješačka staza – 502,27 m2, biciklistička staza – 964,30 m2, odbojka na pijesku – 271,40 m2, nadstrešnica i prostor oko nje – 300 m2, igralište za seoske igre – 800 m2, boćalište – 35 m2, dječje igralište – 200 m2, parkiralište – 707,80 m2, jezero – 5.230,60 m2, uređene travnate površine- 4.860,39m2. Ukupna tlocrtna površina obuhvata: 13.871,76 m2.
2. Procijenjeno je da je maksimalni broj korisnika rekreacijskog centra cca 417 osoba, a zaposlit će se dvije osobe – na održavanju i zaštiti.

3.4.2. Stvaranje novih radnih mjesta

*Pojašnjenje:*

*Broj novozaposlenih osoba je pokazatelj provedbe projekta te u slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju nove osobe u građevinama koje su predmet zahtjeva za potporu te stvaraju dodatna nova radna mjesta u odnosu na stanje prije provedbe projekta. U sektoru tržnica, sektoru društvenih domova/kulturnih centara* *i sportskih građevina te sektoru vatrogasnih domova navedeno uključuje isključivo osobe koje su zaposlene na poslovima održavanja, zaštite i upravljanja građevinama koja su predmet zahtjeva za potporu.*

*Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).*

*Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.*

|  |  |  |
| --- | --- | --- |
| **Pridonosi li projekt stvaranju novih radnih mjesta?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji način projekt doprinosi stvaranju novih radnih mjesta *(400 - 800 znakova)*

Projektom su planirana dva nova zapošljavanja, na puno radno vrijeme. Nove sportske terene, igrališta, staze, jezero, sanitarne čvorove trebat će redovito održavati. Navedeno pretpostavlja košnju trave, obrezivanje zelenila (hortikulturno uređenje), čišćenje terena, čišćenje jezera, bit će potrebni i redoviti sitni popravci te pripreme samog terena za najavljene ekipe, klubove, natjecanja i sl. Navedeno je nužno kako bi objekt radio punim kapacitetom. Za navedene poslove otvorit će se radno mjesto: radnik/ca na održavanju. Drugo radno mjesto je zaštitar/ka. Radno mjesto obuhvaća poslove na zaštiti izgrađenog kompleksa. Radno mjesto podrazumijeva reguliranje korištenje sportsko – rekreativnog centra. Navedeno je neophodno s obzirom da su svi sadržaji planirani i dostupni na otvorenom.

* Opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1. | Košnja trave, obrezivanje zelenila, čišćenje sportsko – rekreativnih sadržaja, čišćenje jezera, sitni popravci te pripreme samog terena za najavljene ekipe, klubove, natjecanja i sl., čišćenje terena od snijega, lišća. Vrsta radnog mjesta: jednostavna radna mjesta – radnik/ca na održavanju. | 1 | lipanj 2023. |
| 2. | Rad na ophodnji i zaštiti izrađenog sportsko – rekreativnog centra. Reguliranje korištenja terena od strane ciljnih skupna i krajnjih korisnike. Briga o sigurnosti i održavanju reda pri održavanju rekreacije, treninga i natjecanja. Vrsta radnog mjesta: zaštitar/ka  | 1 | lipanj 2023. |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*Napomena:*

*Podaci iz ove tablice uzet će se u obzir prilikom provjere ostvarenja kriterija odabira iz Priloga 2. Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe projekta.*

*U slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*U slučaju da korisnik nakon provedbe projekta ne ostvari planiranu razinu pokazatelja navedenih u zahtjevu za potporu, Agencija za plaćanja ima pravo korisniku odrediti financijsku korekciju ili od korisnika zatražiti izvršenje povrata dijela isplaćene potpore razmjerno neostvarenom udjelu pokazatelja, u skladu s Prilogom III. Pravilnika i točkom 7. Natječaja* - *Pokazatelji provedbe projekta.*

3.4.3. Korištenje obnovljivih izvora energije u sustavu grijanja građevina (prostorija) koji su predmet ulaganja

|  |  |  |
| --- | --- | --- |
| **Je li projektom planirano korištenje obnovljivih izvora energije u sustavu grijanja građevine?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji je način planirano korištenje obnovljivih izvora energije u sustavu grijanja te navesti poveznice na dijelove Glavnog projekta u kojem je to predviđeno/projektirano ako je glavnim projektom i odgovarajućim dijelovima istog - na primjer strojarskim projektom, projektom grijanja i hlađenja, projektom elektroinstalacija, projektom fizike zgrade, arhitektonskim projektom itd. - predviđeno korištenje obnovljivih izvora energije **u sustavu grijanja građevina (prostorija)** na drvnu biomasu, na solarni sustav i/ili na dizalice topline.

Nije primjenjivo.

* Procijenjeni iznos radova/instalacija/opreme koji se odnosi na Korištenje obnovljivih izvora energije u sustavu grijanja građevina (prostorija) koji su predmet ulaganja

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

Nije primjenjivo.

*Napomena:*

*Podaci iz ove točke i iz Glavnog projekta uzet će se u obzir prilikom provjere ostvarenja kriterija odabira iz Priloga 2. Natječaja.*

3.4.4. Kapacitet dječjeg vrtića

*(odnosi se samo na projekte dječjih vrtića)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja:

*(Upisati maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji.)*

Nije primjenjivo.

Ukupan broj skupina (grupa) djece vrtićke dobi nakon realizacije projekta (ako je primjenjivo):

Nije primjenjivo.

Ukupan broj skupina (grupa) djece jasličke dobi nakon realizacije projekta (ako je primjenjivo):

Nije primjenjivo.

Početni kapacitet dječjeg vrtića prije realizacije projekta u skladu s Državnim pedagoškim standardom predškolskog odgoja i obrazovanja:

*(U slučaju rekonstrukcije postojećeg dječjeg vrtića, upisati maksimalni mogući broj djece u redovnom cjelodnevnom programu prije provedbe projekta sukladno projektno-tehničkoj dokumentaciji. U slučaju izgradnje novog dječjeg vrtića ili prenamjene postojeće građevine u dječji vrtić upisati 0.)*

Nije primjenjivo.

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

12 mjeseci

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

Aktivnosti: 1. Upravljanje projektom i administracija (sklapanje Ugovora o financiranju, podnošenja Zahtjeva za isplatu predujma, provedba postupka javne nabave i odabir izvođača za izvođenje radova i opremanje, podnošenje zahtjeva za isplatu u dvije rate)

2. Promidžba i vidljivost – označavanje ulaganja sukladno Pravilniku te kontinuirano praćenje projekta i izvještavanje šire javnosti o statusu projekta

3. Radovi na izgradnji i opremanju rekreacijskog centra sukladno projektnoj dokumentaciji i troškovniku

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađen je glavni projekt, ishođena je građevinska dozvola itd.).*

U svrhu realizacije projekta izrađen je glavni projekt s pripadajućim troškovnikom, podnesen je zahtjev za izdavanje građevinske dozvole Upravnom odjelu za prostorno uređenje, graditeljstvo i zaštitu okoliša – Ispostava Ivanec (ID zahtjeva: P20210920-721660-Z01), ishodovano je mišljenje Upravnog odjela za prostorno uređenje, graditeljstvo i zaštitu okoliša Varaždinske županije da za zahvat nije potrebno provoditi postupak procjene utjecaja na okoliš ni postupak ocjene o potrebi procjene utjecaja zahvata na okoliš kao ni postupak ocjene prihvatljivosti zahvata za ekološku mrežu. Čestica je u vlasništvu prijavitelja te su svi imovinsko-pravni odnosi riješeni. Projekt je u skladu sa važećom Strategijom razvoja Grada Ivanca 2014.-2020., koja je produljena do kraja 2021.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji, procjeni troškova, troškovniku projektiranih radova/instalacija, troškovniku/specifikaciji opreme, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

Ukupna vrijednost ovog projekta iznosi 4.857.620,63 kuna s PDV-om.

Od toga je prihvatljivih troškova za sufinanciranje: 4.837.742,50 kn s PDV-om. Navedeno uključuje prihvatljive stavke:

- troškovi građenja u iznosu 4.357.880,00 kuna s PDV-om

- troškovi opreme u iznosu 359.362,50 kuna s PDV-om.

- opći troškovi ukupne vrijednosti 120.500,00 kn s PDV-om, a koji podrazumijevaju:

 - stručni i projektantski nadzor – 85.000 kn s PDV-om,

- koordinatora zaštite na radu – 7.500 kn s PDV-om

 - projektno – tehničku dokumentaciju – 23.125,00 kn s PDV-om

- geodetske usluge – 3.000,00 kn s PDV-om

- troškovi nabave - objava nabave u EOJN – 1.875,00 kn s PDV-om

U ukupnoj vrijednosti projekta, dio se odnosi na neprihvatljive troškove (promidžba i vidljivost, priključak na električnu energiju, roštilj za slobodnu upotrebu na rekreacijskom centru) u ukupnom iznosu od 19.878,13 kn s PDV-om.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj namjeni projekta te dostupnosti predmeta ulaganja pojedincima, lokalnom stanovništvu i interesnim skupinama iz točke 12. ovog Priloga)*

Ciljne skupine projekta:

1. Sportaši i rekreativci – s obzirom da je projektom planirana izgradnja Rekreacijskog centra Lančić – Knapić, a koji je će u svojem obuhvatu imati terene za sportski ribolov, odbojku, boćalište, dječje igralište te biciklističku i pješačku stazu, primarna ciljna skupna projekta su upravo sportaši koji treniraju u pojedinim klubovima i sportskim društvima te se bave profesionalno i natjecateljski sportom. Oni će upravo u novoizgrađenom centru moći imati redovite treninge i vježbe, ali će isto tako moći biti domaćini natjecanjima na svima razinama (od lokalne do međunarodne razine). Također, primarna ciljna skupina su i rekreativci koji se aktivno bave sportom, ali ne profesionalno niti natjecateljski, već radi osobne dobrobiti i aktivnog – zdravog načina života. Njima će na raspolaganju biti tereni za gore navedene sportove i aktivnosti te se očekuje da će uz sportaše i rekreativci koristiti Rekreacijski centar. Važno je istaknuti da se glavnina populacije rekreativno bavi sportskim aktivnosti.

2. Članovi Društva za športsku rekreaciju Lančić - Knapić – DŠR Lančić – Knapić jedna je od najaktivnijih udruga na području Grada Ivanca, ali i Varaždinske županije. Udruga je to sa sjedištem u naselju u kojemu je predmet projektnog ulaganja. Članovi Društva glavninom su sportski rekreativci, međutim Društvo ima i profesore kineziologije te trenere. Samim time vježbe i treninzi Društva su strukturirani i osmišljeni. U tu svrhu članovi će po izgradnji vrlo često i aktivno koristiti rekreacijski centar, a svoje će aktivnosti kao i vježbe te sportske treninge moći proširiti na neka nova područja i sportove, a koje do sada nisu imali kako i gdje trenirati. Važno je istaknuti da Društvo tijekom godine organizira brojne sportsko – rekreativne manifestacije od koji su neke dosegle nacionalni pa i međunarodni karakter, posebno se izdvaja pješačenje povodom blagdana Sv. tri kralja, a tu su i cross utrke te dječja utrka po nazivom „Trčanje je radost“. Društvo je ujedno bilo i domaćin Hrvatskog festivala sportske rekreacije za žene. Članovi društva redovito odlaze na sportska natjecanja diljem RH pa će svoje treninge održavati u izgrađenom rekreacijskom centru.

3. Zajednica sportskih udruga Grada Ivanca – Zajednica okuplja sve sportske udruge s područja Grada Ivanca, a samu zajednicu financira upravo Grad Ivanec. Rekreacijski centar uvelike će upotpuniti prostorne sportske kapacitete koji će svim udrugama, članicama Zajednice biti na raspolaganju. Zajednica je ciljna skupina upravo s obzirom na različitost sportskih udruga koje su u njezinom članstvu, a sam Rekreacijski centar Lančić – Knapić nudi upravo mogućnost treninga i vježbi za različite vrste sportova i sportsko – rekreativnih aktivnosti članova. Zajednica sportskih udruga grada Ivanca ujedno je i krovno sportsko udruženje na području grada Ivanca, upravo se preko nje odvija i financiranje sportskih udruga te je ona primarni dionik kreiranja gradskih javnih politika u segmentu sporta.

4. Stanovnici naselja Lančića i Knapića – direktnu korist od provedbe projekta imat će i stanovnici naselja Lančić i Knapić. Oni će u neposrednoj blizini imati rekreacijski centar u kojem će im biti dostupni sadržaji za bavljenje različitim sportskim aktivnosti. S obzirom na blizinu, sportski će im sadržaji biti direktno dostupni što će pozitivno utjecati na njihovu motiviranost za bavljenje sportom i rekreacijom. Povećat će se kvaliteta njihova života – stvorene pretpostavke za zdrav način života, ali će isto tako njihova naselja zbog novog sadržaja postati širom prepoznata, a time i posjećena što posredno zajednici može donijeti i ekonomsku korist i prosperitet.

Krajnji korisnici:

- Stanovnici cijelog područja grada Ivanca – Sportsko rekreacijski centar bit će na raspolaganju svim stanovnicima s područja grada Ivanca te će oni također moći koristi sve dostupne i osmišljene sportske, ali i prateće sadržaje. Time će im se osigurati dostupnost raznolikih sadržaja, a kojima mogu upotpuniti svoje slobodno vrijeme. Navedeno će posredno povećati kvalitetu njihova života, a posebno stanovnika starije životne dobi za koje ne postoje dostupni raznoliki, prilagođeni sadržaji.

- Turisti – s obzirom da su naselja Lančić i Knapić u ruralnim područaja koja su danas vrlo pogodna i popularna za razvoj ruralnog turizma vrlo je značajno za segment turizma da se prirodne ljepote ruralnog područja upotpune s atraktivnim sadržajima. Sukladno navedenom, izgradnja Rekreacijskog centra Lančić Knapić tom će području dati dodatnu vrijednost za razvoj turizma. Na navedenom području već postoje ruralne kuće za odmor, namijenjene za iznajmljivanje, provedbom projekta osigurat će se da se turistima osiguraju i dodatni sadržaji te prikladne aktivnosti za aktivan odmor koji se upravo u sklopu razvoja kontinentalnog turizma i traži. Takav sadržaj u konačnici će doprinijeti povećanju turista na ivanečkom području.

Djeca – u sklopu Rekreacijskog centra planirano je i dječje travnato igralište. Time će se osigurati osnovne pretpostavke za uključivanje djece u sportske aktivnosti i igre od najranije dobi. Također, djeca će boraviti na zraku i neće toliko vremena provoditi u zatvorenim prostorima uz prekomjerno korištenje tehnologije. Navike stečene u najranijoj dobi prakticiraju se i kasnije pa je tako realno očekivati da će oni u budućnosti postati sportaši ili aktivni rekreativci.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Provedbom projekta u funkciju će se staviti kompleks sportsko – rekreativne namjene, čime će se ciljnim skupinama, ali i krajnjim korisnicima osigurati infrastrukturni preduvjeti za razvoj sportsko – rekreativnog, ali i društvenog života u zajednici. Sportaši, rekreativci, članovi udruga moći će prostor koristiti za treninge, razna sportska natjecanja i domaćinstva, ali i za sportsku rekreaciju svih dobnih skupina. Prostor će biti prikladan i za društvena događanja te druženja. Pozitivni učinci ogledat će se u osiguranju preduvjeta za zdrav život stanovništva praćen tjelesnom aktivnošću. Dodana vrijednosti projekta usmjerena je i prema jednakom razvoju svih naselja, ali i k razvoju turizma, a time i gospodarstva što posredno doprinosi i ekonomskom boljitku i razvoju zajednice.

**5. POVEZANOST DJELATNOSTI UDRUGE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE OD POSEBNOG INTERESA ZA LOKALNO STANOVNIŠTVO**

*(odnosi se samo na projekte vatrogasnih domova)*

5.1. POVEZANOST DJELATNOSTI UDRUGE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo.

5.2. DOKAZ DA SU HUMANITARNE I DRUŠTVENE DJELATNOSTI UDRUGE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge od posebnog interesa za lokalno stanovništvo; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo.

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Ukupna vrijednost ovog projekta, koja uključuje sve prihvatljive i neprihvatljive troškove je 4.857.620,63 kn s PDV-om. Od toga je prihvatljivih troškova za sufinanciranje 4.837.742,50 kn s PDV-om (troškovi gradnje i opreme ukupno 4.717.242,50 kn s PDV-om te opći troškovi u iznosu 120.500,00 kn s PDV-om).

Prihvatljivi opći troškovi po godinama:

* 2021. - izrada projektno – tehničke dokumentacije

 - geodetske usluge

* 2022. – 1/2 stručni nadzor i trošak nabave – objava u EOJN
* 2023. – 1/2 stručni nadzor i koordinator zaštite na radu

|  |  |  |  |
| --- | --- | --- | --- |
|  | **2021.** | **2022.** | **2023.** |
| Neprihvatljivi troškovi | 9.703,13 kn | 2.675,00 kn | 7.500,00 kn |
| Prihvatljivi opći troškovi | 26.125,00 kn | 44.375,00 kn | 50.000,00 kn |
| Građenje i opremanje  | X | 2.358.621,25 kn | 2.358.621,25 kn |
|  | *Iznosi troškova prikazani su s PDV-om* |

U predmetnom projektu javljaju se i neprihvatljivi troškovi od 19.878,13 kn s PDV-om, koji se odnose na promidžbu i vidljivost, priključak na električnu energiju, roštilj za slobodnu upotrebnu na rekreacijskom centru. Mjere promidžbe i vidljivosti pratit će izvođenje projekta i služit će kao relevantni izvor informacija o projektu ciljnim skupinama, krajnjim korisnicima i svima zainteresiranima.

*Udio sufinanciranja*

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2022.**  | **2022.** | **2022.** | **2022.-2023.** | **2023.** | **2023.** | **2023.** |
| **Izvještajno razdoblje/ mjesec** | **lipanj** | **lipanj - kolovoz** | **rujan-studeni** | **prosinac-veljača** | **veljača** | **ožujak-svibanj** | **svibanj** |
|  | *Podnošenje zahtjeva za isplatu predujma - 50%* | *Izvedeni radovi po privremenim situacijama i opći troškovi projekta* | *Izvedeni radovi po privremenim situacijama i opći troškovi projekta* | *Izvedeni radovi po privremenim situacijama i opći troškovi projekta* | *Zahtjev za isplatu prve rate* | *Izvedeni radovi po privremenim situacijama i opći troškovi projekta* | *Okončana situacija i opremanje/ Konačni zahtjev za isplatu* |
| *(u kn)* | 2.176.984,13  | 1.088.492,06 | 1.088.492,06 | 1.088.492,06 | 1.088.492,06 | 1.088.492,06 | 1.088.492,06 |
|  |  ***Vlastito učešće (Grad Ivanec) – 10% prihvatljivih + neprihvatljivi troškovi* = 503.652,38 kn** |

Ovaj projekt trajat će od lipnja 2022. godine do svibnja 2023. godine, odnosno ukupno 12 mjeseci.

U prvom mjesecu provedbe projekta, odnosno u lipnju 2022. godine, Grad Ivanec podnijet će zahtjev za predujam u iznosu 50% odobrene potpore. Tijekom prvog i drugog izvještajnog razdoblja, pravdat će se iznos odobren predujmom, a koji će biti utrošen na izvedene radove i opće troškove projekta. U trećem izvještajnom razdoblju, planirano je kroz Zahtjev za isplatu prve od dvije planirane rate potraživati sredstva za troškove nastale u referentnom izvještajnom razdoblju, a koji se također odnose na izvedene radove i opće troškove. Procjenjuje se da će se potraživati trošak od 25% odobrene potpore. U četvrtom, završnom izvještajnom razdoblju, kroz Konačni zahtjev za isplatu, potraživat će se preostala sredstva za troškove nastale u tom razdoblju, do vrijednosti 25% odobrene potpore.

Za cijelo razdoblje trajanja projekta Grad Ivanec će osigurati sredstva za vlastiti udio u sufinanciranju projektnih aktivnosti, kao i za nastale neprihvatljive troškove.

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Grad Ivanec posjeduje vlastite ljudske i operativne kapacitete za provedbu predmetnog projekta. Unazad nekoliko godina kapitalni gradski projekti vezani su uz ulaganja u društvenu infrastrukturu.

Projektna ulaganja i projektno iskustvo Grada Ivanca:

1. Energetska obnova Društvenog doma Lančić-Knapić - 1.080.357,63 kn - završeno
2. Rekonstrukcija društvenog doma Gornji Jerovec - 293.982,00 kuna - završeno
3. Rekonstrukcija nerazvrstane ceste NC 1-018 u Prigorcu i izgradnja parkirališta, od lokalne ceste LC 25118 do izvora Šumi - 4.141.446,86 kn - završeno
4. Energetska obnova dječjeg vrtića „Ivančice“ Ivanec - 1.564.591,24 kn – završeno
5. Uspostava reciklažnog dvorišta Ivanec - 5.681.402,06 kn – u provedbi

Kako bi se i predmetni projekt proveo sukladno svim važećim zakonskim normama i pravilima natječaja planiran je projektni tim od tri člana. Dva člana tima zaposlenici su Grada Ivanca, a jedan član bit će gradska tvrtka Poslovna zona Ivanec d.o.o. Svi članovi projektnog tima imaju relevantno iskustvo na izradi i provedbi projekata financiranih bespovratnim nacionalnim i EU sredstvima.

1. Irena Kresonja, struč.spec.admin.publ., pročelnica Upravnog odjela za lokalnu samoupravu, imovinu i javnu nabavu, obnašat će funkciju voditelja projekta. Bit će zadužena za provedbu postupka javne nabave te za nadzor i provedbu samog projekta. Koordinirat će ostale članove projektnog tima i pratiti odvijanje projektnih aktivnosti. Gospođa Kresonja uspješno je provodila sve dosadašnje kapitalne gradske projekte povezane s ulaganjem u društvenu i javnu infrastrukturu.
2. Maja Darabuš, dipl.oec., pročelnica Upravnog odjela za proračun, financije i gospodarstvo, obnašat će funkciju financijskog administratora. Biti će zadužena za praćenje financijskih aspekata projekta – plaćanja vanjskim pružateljima usluga i ostale financijske transfere povezane s projektom, pravilno arhiviranje dokazne dokumentacije, računovodstvenu evidenciju, izradu financijskih izvješća i obrazaca za potraživanje sredstava od nadležnih tijela, namjenski utrošak financijskih sredstava. Gospođa Darabuš ima višegodišnje iskustvo te je sudjelovala u provedbi svih kapitalnih gradskih projekata povezanih s ulaganjem u društvenu i javnu i komunalnu infrastrukturu.
3. Poslovna zona Ivanec d.o.o., odnosno njezin specijalizirani odjel Projektni ured za EU fondove – u funkciji koordinatora projekta, u smislu nadzora i provedbe te izvještavanja o realizaciji projekta. Pomagat će ostalim članovima projektnog tima u praćenju provedbe projektnih aktivnosti te će prikupljati svu potrebnu dokumentaciju i izraditi zahtjev za isplatu. Zaposlenici Poslovne zone Ivanec d.o.o., odnosno njezinog specijaliziranog odjela za EU fondove posjeduju višegodišnje iskustvo u prijavi i provedbi različitih projekta. Osim gore navedenih gradskih projekata od značajniji projekata koje je Poslovna zona Ivanec d.o.o. provela kao korisnik ističu se: BOND – razvoj mreže poduzetničkih potpornih institucija (faza 1 i 2), Pružanje visokokvalitetnih usluga za MSP putem poduzetničkih potpornih institucija (PPI). Također, Poslovna zona Ivanec d.o.o. sudjelovala je u pripremi i provedbi projekata gradske komunalne tvrtke Ivkom d.d.: Nabava komunalnih vozila za odvojeno prikupljanje otpada, Ulaganje u građenje javnih sustava za vodoopskrbu, odvodnju i pročišćavanje otpadnih voda u naselju Rijeka Voćanska. Osim toga Poslovna je zona radila na pripremi i provedbi niza projekata za poduzetnike, obrtnike, udruge, OPG-ove i druge vrste korisnika.

**8. NAČIN ODRŽAVANJA I UPRAVLJANJA PROJEKTOM**

8.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda/sufinanciranja, prihode koje generira realizirani projekt te rashode nužne za upravljanje i održavanje realiziranim projektom u predviđenoj funkciji projekta)*

Planirani prihodi: projekt nema za cilj ostvarivanje prihoda, neće se naplaćivati naknade, članarine ni najamnine.

Rashodi se odnose na troškove redovitog održavanja i energije. Procjenjuju se da će rashodi za energente i održavanje rasti sukladno očekivanom korištenju rekreacijskom centra. Kao rezultat realizacije predmetnog projekta, nastat će i rashodi za plaću dvoje zaposlenika, koji će biti zaposleni na poslovima održavanja i zaštite na puno radno vrijeme. U prvoj godini nakon završetka ulaganja, procjena je da će svi spomenuti rashodi ukupno iznositi do 239.480 kn. Isti su navedeni u tablici izračuna neto prihoda.

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom ako će korisnik prenijeti upravljanje realiziranim projektom drugoj pravnoj osobi sukladno nadležnim propisima)*

Korisnik nije prenio niti će prenijeti upravljanje projektom drugoj pravnoj osobi sukladno nadležnim propisima.

U održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7, a sukladno zakonski propisanim zadaćama Grada te specifikacijom poslova upravnih odjela Grada Ivanca, bit će izravno uključeni zaposlenici korisnika te zaposlenici gradske tvrtke Poslovne zone Ivanec d.o.o. koja je ujedno i član projektnog tima za provedbu:

1. Irena Kresonja, struč.spec.admin.publ.-pročelnica Upravnog odjela za lokalnu samoupravu, imovinu i javnu nabavu, pod ingerencijom navedenog Upravnog odjela bit će izgrađen Rekreacijski centar Lančić – Knapić. Prati će ostvarenje ciljeva i rezultata projekta.
2. Maja Darabuš - Pročelnica Upravnog odjela za proračun, financije i gospodarstvo. Brinut će o financijskoj održivosti projekta te će podmirivati redovite troškove održavanja, kao i ostale rashode navedenoj u tablici izračuna neto prihoda.
3. Poslovna zona Ivanec d.o.o., specijalizirani odjel za EU fondove Projektni ured – voditelji za pripremu i provedbu EU projekata - brinut će o potrebi podnošenja izvješća nakon provedbe projekta posredničkom tijelu. Sukladno potrebi sudjelovat će na kontrolama i provjerama na licu mjesta.

**9. OSTVARIVANJE NETO PRIHODA**

*(Sukladno Članku 61. Uredbe (EU) br. 1303/2013)*

*Ako projekt ostvaruje neto prihod nakon dovršetka i prihvatljivi troškovi projekta prelaze 1.000.000,00 eura, prihvatljivi troškovi projekta unaprijed se smanjuju u referentnom razdoblju od 10 godina. Prihvatljivi troškovi projekta umanjuju se za utvrđeni diskontirani neto prihod.*

*Za izračun neto prihoda u referentnom razdoblju potrebno je popuniti Tablicu izračuna neto prihoda.*

*Predložak Tablice izračuna neto prihoda se preuzima sa stranice www.apprrr.hr – kartica “Zajednička poljoprivredna politika/PRRRH 2014. – 2020./Mjera 7/Podmjera 7.4/Vezani dokumenti/Predlošci i upute 7.4.1“.*

*Isti predložak Tablice izračuna neto prihoda može se otvoriti dvostrukim klikom na ovu ikonicu:*

****

*Popunjeni predložak Tablice kopira se u ovom poglavlju na sljedećoj stranici.*

|  |  |  |
| --- | --- | --- |
| **Ostvaruje li projekt neto prihod?** | **DA** | **NE** |

*(Zaokružiti odgovor koji je primjenjiv za projekt)*

*NAPOMENE:*

*Tablicu izračuna neto prihoda je potrebno popuniti neovisno o tome koliko iznose prihvatljivi troškovi projekta, a u Planu nabave/Tablici troškova i izračuna potpore prihvatljivi troškova će se umanjiti samo ako prelaze 1.000.000,00 eura u protuvrijednosti u kunama i ako projekt generira neto prihod.*

**Tablica izračuna neto prihoda**

*(kopirati popunjenu Tablicu izračuna neto prihoda)*



 

 

**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-A** **ILI S PLANOM RAZVOJA JEDINICE PODRUČNE (REGIONALNE) SAMOUPRAVE**

*(Navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske ili iz Plana razvoja jedinice područne (regionalne) samouprave, a iz kojih je vidljivo da je projekt u skladu sa* *strateškim razvojnim dokumentom JLS, lokalnom razvojnom strategijom (LRS) odabranog LAG-a ili Planom razvoja županije, obrazložiti usklađenost projekta s ciljem/prioritetom, navesti broj poglavlja/stranice u kojem/kojoj se navodi spomenuti cilj i prioritet; navesti gdje je strateški razvojni dokument/LRS/Plan razvoja županije objavljen - naziv i broj glasnika/link na mrežnu stranicu, navesti broj i datum akta temeljem kojeg je strateški razvojni dokument/Plan razvoja usvojen od strane predstavničkog tijela jedinice lokalne ili područne (regionalne) samouprave; navesti gdje je taj akt objavljen - naziv i broj glasnika/link na mrežnu stranicu*;*.)*

Projekt je u skladu sa temeljnim razvojnim dokumentom Grada Ivanca – Strategijom razvoja Grada Ivanca za razdoblje 2014. – 2020. Navedenu Strategiju donijelo je Gradsko vijeće na 7. sjednici održanoj 24. travnja 2014. godine. Odluka Gradskog vijeća o donošenju Strategije objavljena je u Službenom vjesniku Varaždinske županije BROJ: 17/1, Varaždin, 25. travnja 2014. godine. Link na digitalno izdanje: <https://glasila.hr/glasila/sluzbeni-vjesnik-varazdinske-zupanije-1>. Strategija je u digitalnom obliku dostupna i na službenoj web stranici Grada Ivanca [www.ivanec.hr](http://www.ivanec.hr). Odluka o produljenju važenja Strategije do 31. prosinca 2021. donesena je na sjednici Gradskog vijeća 16. srpnja 2020. godine, a objavljenja u Službenom vjesniku Varaždinske županije BROJ 48, 17. srpnja 2020. godine. Link na digitalno izdanje: <https://glasila.hr/glasila/sluzbeni-vjesnik-varazdinske-zupanije-1>.

Predmetni projekt je u skladu s Ciljem 2 Strategije koji glasi: Unaprijediti komunalnu infrastrukturu s ciljem podizanja kvalitete života lokalnog stanovništva, Prioritetom 2.1 Ruralni razvoj i modernizacija prometne, komunalne, komunikacijske i društvene infrastrukture, Mjerom 2.1.4. Izgradnja društvene i sportske infrastrukture. Svrha i cilj mjere je porast kvalitete života stanovnika razvojem i unapređenjem društvene infrastrukture, a koje se prvenstveno odnose na povećanje kulturnih i sportskih sadržaja na čitavome području grada i uključivanje većeg broja stanovnika u konzumaciju istih. (str. 100; 103; 116 – 117).

Projekt je u skladu s razvojnom strategijom odabrane Lokalne - akcijske grupe – LAG Sjeverozapad. Lokalna razvojna strategija Lokalne akcijske grupe Sjeverozapad 2014. - 2020. donesena je 25. siječnja 2018. godine, od strane nadležnog tijela – Skupštine Lokalne – akcijske grupe Sjeverozapad. Strategija je objavljenja na sljedećoj poveznici: [http://www.lagsz.hr/wp-content/uploads/2018/03/LRS-LAG-Sjeverozapad-2014-2020.pdf.](http://www.lagsz.hr/wp-content/uploads/2018/03/LRS-LAG-Sjeverozapad-2014-2020.pdf.%20)

Predmetni projekt u skladu je s Fokus područjem 6. Promicanje društvene uključenosti, suzbijanja siromaštva te gospodarskog razvoja u ruralnim područjima; ciljem 6B - poticanje lokalnog razvoja u ruralnim područjima (str. 42). U Strategiji LAG-a Sjeverozapad također su pobrojane mjere i podmjere kojima će se poticati razvoj, a među definiranim mjerama nalazi se i Mjera 7.4 Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu (str. 43). Na stranici 45 u tablici 28. navode se prihvatljivi troškovi po podmjeri 7.4, na 49 stranici u tablici 29. je prikazana usklađenost LRS mjere 7, odnosno podmjere 7.4. s nadređenim strateškim dokumentima. Na stranici 53 u tablici 31. je prikazan tijek provedbe LRS-a po godinama u kojoj je navedena podmjera 7.4. te je također u tablici 32. na istoj stranici navedena procjena ukupnog broja projekata za podmjeru 7.4. U tablici 41. na stranici 61. Strategije LAG-a navedena je procjena potrebnih financijskih sredstava za provedbu projekta, odnosno naveden je postotak od ukupnih financijskih sredstava Podmjere 19.2, a koji se odnosi na podmjeru 7.4. Također su u prilogu Strategije LAG-a Sjeverozapad na stranici 28 navedeni kriteriji odabira po tipu operacije 7.4.

**11. USKLAĐENOST PROJEKTA S PROSTORNIM PLANOM JEDINICE LOKALNE SAMOUPRAVE**

*(za projekte građenja za koje nije ishođena građevinska dozvola obrazložiti usklađenost projekta s prostornim planom JLS pozivajući se na odgovarajuće članke, stavke i točke tekstualnog dijela Prostornog plana JLS te na grafičke dijelove Prostornog plana, navesti naziv i stranice Prostornog plana JLS u kojima je dozvoljena provedba takvog zahvata u prostoru, navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom.*

Projekt Rekreacijskog centra Lančić – Knapić u skladu je s donesenom i važećom prostorno – planskom dokumentacijom Grada Ivanca: Prostorni plan uređenja Grada Ivanca ("Službeni vjesnik Varaždinske županije", broj 06/01.,02/08., 24/12, 32/14,43/14- pročišćeni tekst, 27/16.; 32/16 pročišćeni tekst, 40/16. – Zaključak o ispravci pogreške) i 75/18, 90/18 - pročišćeni tekst, 83/19, 8/20 - pročišćeni tekst; 21/21, 38/21 - pročišćeni tekst).

Sukladno navedenom projekt je u skladu s važećom Odlukom o donošenju prostornog plana uređenja grada Ivanca – točka 2.2.5. Uvjeti smještaja sportsko- rekreacijske djelatnosti, podtočka 2.2.5.1. Sportsko- rekreacijska namjena. Objavljeno u službenom vjesniku Varaždinske županije (38/2021) - članak 30. na stranici 2971.

Članak 30. prostornog plana uvjetuje sljedeće postupke u definiranju plana uređenja rekreacijske površine: - „Uređenje i izgradnja unutar površina rekreacijske namjene može se vršiti samo na temelju plana uređenja rekreacijske površine. Obuhvat plana uređenja (i kao prikazano na kartografskom prikazu broj 3. »Uvjeti za korištenje, uređenje i zaštitu prostora« i broj 4. Građevinska područja) određuje površinu zahvata iz stavka 2. i 3. ovog članka. - „Plan uređenja rekreacijske površine iz prethodnog stavka, izrađuje se u mjerilu 1:2000 na odgovarajućoj kartografskoj podlozi. Detaljne uvjete izrade plana uređenja (sadržaj/program) odrediti će nadležni upravni odjel Grada Ivanca ili tijelo koje će ovlastiti. Za uređenje i izgradnju potrebno je kao određeno posebnim propisima ovisno o prirodnom resursu ishoditi uvjete nadležnih tijela i osoba.

Vodne površine unutar rekreacijske namjene mogu se koristiti i uređivati za športsko-rekreacijski ribolov i rekreaciju na vodi (za tzv. vodene sportove), što je i slučaj s vodenom površinom unutar obuhvata zahvata gdje se, prema članku 30. Prostornog plana, rekreacijska zona Bajeri planira kao rekreacijska površina prvenstveno namijenjena za športski ribolov i rekreaciju na vodi.

Planirana građevna čestica nalazi se u području rekreacijske namjene (R) prema karti K1, odnosno u području sportsko-rekreacijske namjene (R1) prema karti K4.1. Građevinska područja ID5, Prostornog plana uređenja Grada Ivanca ("Službeni vjesnik Varaždinske županije", broj 06/01.,02/08., 24/12, 32/14,43/14- pročišćeni tekst, 27/16.; 32/16 pročišćeni tekst, 40/16. – Zaključak o ispravci pogreške) i 75/18, 90/18 - pročišćeni tekst, 83/19, 8/20 - pročišćeni tekst; 21/21, 38/21 - pročišćeni tekst) i 75/18, 90/18 - pročišćeni tekst i nalazi se u području primjene posebnih mjera uređenja za koje je potrebno izraditi plan uređenja rekreacijske površine, unutar čijeg obuhvata se predmetna čestica nalazi.

U Glavnim projektu usklađenost projekta s prostorno planskom dokumentacijom potvrđena je u MAPA 1/6 ARHITEKTONSKI PROJEKT Tvrtka: STUDIO NEXAR d.o.o., Ak. Mirka Maleza 30, Ivanec Projektant: Zdenka Šarolić, dipl. ing. arh, ovlaštena arhitektica A 3050 Broj TD-a: 313.2-IV-A. Izjavama pod sljedećim točkama:

6. IZJAVA GLAVNOG PROJEKTANTA O USKLAĐENOSTI S PROSTORNO PLANSKOM, ZAKONSKOM I TEHNIČKOM REGULATIVOM

7. IZJAVA GLAVNOG PROJEKTANTA O USKLAĐENOSTI S PROSTORNO PLANSKOM, ZAKONSKOM I TEHNIČKOM REGULATIVOM

Navedeno je na stranicama od 15. do 18. navedene mape.

**12. IZJAVA KORISNIKA O JAVNOJ NAMJENI PROJEKTA TE DOSTUPNOSTI PREDMETA ULAGANJA POJEDINCIMA, LOKALNOM STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirano ulaganje nakon stavljanja u funkciju biti dostupno pojedincima, lokalnom stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

kojom se izjavljuje da će ulaganje u projekt „Rekreacijski centar Lančić – Knapić“ na česticama k.č.br. 3144, dio 3146, k.o. Kaniža biti dostupno svim definiranim ciljnim skupinama: sportaši i rekreativci, članovi Društva za športsku rekreaciju Lančić – Knapić, Zajednica sportskih udruga grada Ivanca, stanovnici naselja Lančić i Knapić te u širem smislu i krajnjim korisnicima: stanovnicima cijelog područja grada Ivanca, turistima i djeci, a u cilju osiguravanja infrastrukture kao osnovnog preduvjeta za sportsko rekreativne aktivnosti. Projekt će doprinijeti socijalnom povezivanju i jačanju društvenih veza svih stanovnika naselja ulaganja i okolnih naselja.

Stanovništvo će izgrađeni sportsko rekreativni centar moći koristiti u sljedećim segmentima: sportsko – rekreativni ribolov, rekreacija na vodi, igralište za odbojku na pijesku, boćalište, dječje igralište na travi, pješačka staza, biciklistička staza te prateći sadržaji za društvene i socijalizacijske namjene.

Planirana izgradnja kompleksa sportske namjene podići će razinu sportske i društvene infrastrukture dostupne u naseljima u kojima je planirano ulaganje, a čime će se postići općedruštveni pozitivni učinci za cijelo područje.

Datum: Potpis i pečat:

24.09.2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_